Jušaņs

Jušaņs () ir augstākais kalns Taivānā. Tā augstums ir 3952 metri virs jūras līmeņa, kas ierindo Taivānu kā 4. augstāko salu pasaulē. Augstākais punkts Klusā okeāna rietumu reģionā ārpus Kamčatkas pussalas. Jušaņs un tās apkārtējie kalni pieder Jušaņa grēdai. Šī teritorija kādreiz atradās okeānā; tā sasniedza savu pašreizējo augstumu Eirāzijas plātnes kustības dēļ virs Filipīnu jūras plātnes. Jušaņs ieņem 40. vietu pēc topogrāfiskās izolācijas.

Kalnu aizsardzībai izveidots Jušaņa nacionālais parks. Šis ir Taivānas lielākais, augstākais un vismazāk pieejamais nacionālais parks. Tajā atrodas lielākā neskartās dabas teritorija, kas saglabājusies uz salas.

 Nosaukumi 
Jušaņs ir ķīniešu nosaukuma 玉山 piņjiņa romanizācija. Tas ir pazīstams arī kā Nefrīta kalns — tāda paša nosaukuma kalks. Nosaukums cēlies no tā izskata ziemā, kad, domājams, biezā sniega sega liek tā virsotnei izskatīties pēc krēmbaltā nefrīta. "Jušaņs" jeb Nefrīta kalns bija arī vietas nosaukums senajā ķīniešu mitoloģijā — paradīze, kas, domājams, bija Rietumu karalienes mātes mājvieta.

Cjinu dinastijas laikā Jušaņa kalns ķīniešu valodā bija pazīstams kā Muganšaņs (Mugangshan, ‘Mežainais kalns’) apkārtējo mežu dēļ. Citi ķīniešu nosaukumi bija Batongguan, apvienojot kalna vietējos nosaukumus cou valodā Patungkuonʉ; Baijušaņs (Baltais nefrīta kalns); un Sjuešaņs (Sniegainais kalns). Angļu valodā agrāk kalnu pazina kā Morisona kalnu (Mount Morrison), ko kļūdaini mēdz piedēvēt par godu misionāram Robertam Morisonam, taču īstenībā tas ir amerikāņu kapteiņa vārds, kas bija pamanījis kalnu.

Japānas Impērijas valdīšanas laikā Taivānā kalns kļuva pazīstams kā Niitakas kalns jeb Nitakajama (Jaunais augstais kalns) — uzmērījumi liecināja, ka kalns ir 176 metrus augstāks nekā Fudzi kalns Japānas arhipelāgā.

 Pārgājieni 
Jušaņa nacionālais parks ir pazīstams ar savu ainavu, saullēktiem, saulrietiem, ģeoloģiskajām iezīmēm un mākoņu skatiem no augšas. Ielejas bieži piepilda mākoņu jūra. Pats Jušaņa kalns ir parka centrālais punkts.

Jušaņs ir viena no iecienītākajām Taivānas alpīnistu vidū. Starptautisko virsotņu iekarotāju vidū Jušana ir ierindota kā 4. pasaules salu augstākais punkts un 3. Āzijas salu augstākais punkts.

Jušaņa kalnam ir piecas virsotnes:

 Galvenā virsotne (玉山主峰), 3952 metri, vispopulārākā no virsotnēm
 Austrumu virsotne (玉山東峰), 3869 metri – 1,2 kilometri no Galvenās virsotnes
 Ziemeļu virsotne (玉山北峰), 3858 metri – 2,2 kilometri no Fenkou (風口, ‘Vējainā’)
 Dienvidu virsotne (玉山南峰), 3844 metri – 3,1 kilometri no Paijuņas patvērums (排雲山莊)
 Rietumu virsotne (玉山西峰), 3467 metri – 4 kilometri no Paijuņas patvēruma

Ziemeļu virsotnē atrodas Taivānas augstākā pastāvīgi apdzīvotā ēka — Jušaņa meteoroloģiskā stacija, kur dažreiz tiek uzņemti apmeklētāji.

 Klimats 
Jušaņā ir alpīnais klimats pēc Kepena klimata klasifikācijas. Jušaņa virsotni no novembra līdz martam parasti klāj sniegs, kalnā snieg snieg vidēji 23.3 dienas gadā. Līst vidēji 140 dienas gadā, visbiežāk laikā no maija līdz augustam. No maija līdz jūnija pirmajai daļai ir musonu sezona, pēc tam no jūlija līdz septembrim ir taifūnu sezona. Vislielākais nokrišņu daudzums ir augustā, kad nolīst vidēji 520 milimetri, sausākais mēnesis ir decembris - vidēji 70 milimetri.

 Atsauces 

 Ārējās saites 

Kategorija:Koordinātas Vikidatos
Kategorija:Taivānas kalni